Kobilin Božimai

Kobilin Božimai () – kaimas Lenkijos šiaurės rytuose, Kobilino Božimų valsčiuje, Mazovijos Vysokio apskrityje, Palenkės vaivadijoje. Kaimas yra apie 21 km į šiaurės rytus nuo Mazovijos Vysokio ir apie 34 km į vakarus nuo vaivadijos centro Balstogės. Šalia kaimo teka Šlinos upė. Netoli kaimo įsikūręs Narevo nacionalinis parkas.

Istorija

1448 m. įkurta Kobilin Božimų Šv. Stanislavo parapija. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1862 m. pastatyta neogotikinė kapinių koplyčia. 1899-1904 m. pastatyta neogotikinė Kobilin Božimų Šv. Stanislavo bažnyčia. 1919-1939 m. kaimas buvo Piščatų valsčiaus centras. 1921 m. kaime buvo 50 namų ir 298 gyventojai, iš kurių 131 vyras ir 167 moterys, 216 lenkų ir 82 žydai.

Kategorija:Kobilino Božimų valsčius